การรายงานการดำเนินงานของสำนักงานกิจการนักศึกษา
ตามเกณฑ์ AUN-QA ปีการศึกษา 2568


6.6 Student support services are shown to be subjected to evaluation, benchmarking, and enhancement. (มี (1) การประเมินผล (2) การเทียบเคียงสมรรถนะ และ (3) การปรับปรุงการให้มีบริการช่วยเหลือที่ดีขึ้นแก่ผู้เรียนอย่างต่อเนื่อง)
สำนักงานกิจการนักศึกษาได้กำหนดแผนการดำเนินงานจากการทบทวนผลการดำเนินงานของปีการศึกษาที่ผ่านมา  โดยปรับปรุงกระบวนการทำงานภายในหน่วยงาน ให้เป็นไปตามแผนยุทธศาสตร์ สำนักงานกิจการนักศึกษา (ฉบับปรังปรุง) พ.ศ.2567-2569 เชื่อมโยงกับแผนยุทธศาสตร์การพัฒนา มหาวิทยาลัยรังสิต พ.ศ. 2565-2569
1. งานพัฒนากิจกรรมนักศึกษา พัฒนาต้นแบบนักกิจกรรม : คิดสร้างสรรค์ ยึดมั่นคุณธรรม นำการเปลี่ยนแปลง พัฒนาผู้นำนักศึกษาสร้างสรรค์นักกิจกรรม ผ่านกิจกรรม/โครงการประจำปีการศึกษา 2568
	2. งานบริการนักศึกษา บริการรับสมัครนักศึกษาเรียนวิชาทหาร (รด.) ด้านการเรียนการสอน รด.ทุกชั้นปี เข้ารับการฝึกที่ รร.รักษาดินแดน โดยนำส่งเอกสารใบสมัครในรูปแบบ Walk in และบริการผ่อนผันการตรวจเลือกทหารกองประจำการ ซึ่งได้ประชาสัมพันธ์ทางเพจสำนักงานกิจการนักศึกษา ทั้งนี้ ได้จัดทำกลุ่มไลน์ เพื่อให้บริการติดต่อสอบถามทั้งเรื่องการเรียนรด.และเรื่องการผ่อนผันทหารฯ
	3. งานพัฒนาวินัยนักศึกษา
3.1 ด้านวินัยนักศึกษา ดำเนินงานด้วยความเป็นธรรม มีกระบวนการ ขั้นตอนการปฏิบัติที่ชัดเจน เช่น เมื่อได้รับเรื่องหรือรับทราบการกระทำความผิดที่มีนักศึกษาเกี่ยวข้องด้วยแล้ว จะมีการเชิญนักศึกษาผู้นั้นมาให้ปากคำพร้อมกับตรวจสอบพยานหลักฐาน และสอบถามผู้เกี่ยวข้องเพื่อให้ได้มาซึ่งข้อเท็จจริงโดยอาจารย์ปกครอง สำหรับกรณีไม่ใช่ความผิดร้ายแรงอาจทำการว่ากล่าว ตักเตือนและทำบันทึกรายงานต่อผู้อำนวยการสำนักงานฯ ส่วนกรณีร้ายแรงจะมีการจัดตั้งคณะกรรมการสอบสวนวินัยนักศึกษาตามประกาศมหาวิทยาลัยรังสิต พร้อมทั้งให้โอกาสผู้ที่ถูกกล่าวหาได้ชี้แจง แสดงข้อมูลพยานหลักฐานอันเป็นประโยชน์ต่อคณะกรรมการสอบสวนวินัยนักศึกษา นอกจากนี้ยังได้มีการทบทวนประกาศ คำสั่งต่างๆที่เกี่ยวข้องในการดำเนินงานด้านวินัยนักศึกษา เพื่อให้มีการปรับปรุงพัฒนาให้เหมาะสม
3.2 ด้านสวัสดิภาพนักศึกษา มีการดูแลสวัสดิภาพและความปลอดภัยให้กับนักศึกษาภายในมหาวิทยาลัยและบริเวณใกล้เคียงตลอด 24 ชั่วโมง โดยมีการเข้าเวรของอาจารย์ปกครองหลังเวลาทำการ รวมถึงวันเสาร์ อาทิตย์และวันหยุดนักขัตฤกษ์ เพื่อให้ความช่วยเหลือและประสานหน่วยงานที่เกี่ยวข้อง เช่น สำนักงานตำรวจมหาวิทยาลัยรังสิต ศูนย์กู้ภัยเมืองเอก สถานีตำรวจภูธรปากคลองรังสิต โรงพยาบาลแพทย์รังสิต ฯลฯ ทั้งนี้เพื่อให้นักศึกษาได้รับความปลอดภัยและความช่วยเหลือหากเกิดเหตุจำเป็น
สำนักงานกิจการนักศึกษา ได้ทบทวนกระบวนการดำเนินงานเพื่อเพิ่มประสิทธิภาพของภาระงานหลักตามพันธกิจเดิมและพันธกิจใหม่ของหน่วยงาน นำผลการปฏิบัติงานและผลการประเมินความพึงพอใจของการให้บริการ ในปีการศึกษา 2567 มาสู่การปรับปรุงกระบวนการดำเนินงาน และแผนปฏิบัติการประจำปี (Action Plan) ปีการศึกษา 2568 และแผนพัฒนาบุคลากรรายบุคคล ปีการศึกษา 2568
	สำนักงานกิจการนักศึกษา มีการประเมินความพึงพอใจของการให้บริการใน 3 ด้าน ดังนี้ 
	1. การดำเนินงาน 
	2. การให้บริการของบุคลากร
	3. การประชาสัมพันธ์ 
โดยทำการประเมินความพึงพอใจของผู้ใช้บริการสำนักงานกิจการนักศึกษา และทำการวิเคราะห์ข้อมูลเพื่อแสดงภาพรวมร้อยละของผู้ตอบแบบสอบถาม การให้บริการแต่ละด้าน สรุปผลในภาพรวมแบบคะแนนค่าเฉลี่ย และแปลความหมายระดับความพึงพอใจ

